PATVIRTINTA

Vilniaus r. Valčiūnų gimnazijos

l. e. direktoriaus pareigas

2021 m. balandžio d.

įsakymu Nr.

**VILNIAUS RAJONO BENDROJO UGDYMO MOKYKLŲ**

**KONKURSO (PROTŲ MŪŠIO) „ŽINAU, TODĖL NERŪKAU” NUOSTATAI**

1. **BENDROSIOS NUOSTATOS**

1. Vilniaus rajono bendrojo ugdymo mokyklų konkurso (protų mūšio) „Žinau, todėl nerūkau“ (toliau – konkursas) nuostatai nustato konkurso tikslą, uždavinius, organizavimo tvarką, laimėtojų vertinimo kriterijus ir apdovanojimų tvarką.

2**.** Konkursas skirtas Vilniaus rajono bendrojo ugdymo mokyklų 8-9 klasių mokiniams Pasaulinei dienai be tabako paminėti, kuri minima kiekvienų metų gegužės mėnesio 31-ąją dieną, tačiau priimta visą gegužės mėnesį skirti nerūkymo prevencijos veikloms vykdyti.

1. **TIKSLAI IR UŽDAVINIAI**

3. Konkurso tikslas – paminėti Pasaulinę dieną be tabako, gilinti mokinių žinias apie rūkymo žalą, ugdyti mokinių sveikos gyvensenos įgūdžius ir įpročius.

4. Konkurso uždaviniai:

4.1. ugdyti mokinių socialines ir emocines kompetencijas bei sveikos gyvensenos įgūdžius;

4.2. skatinti Vilniaus rajono bendrojo ugdymo mokyklų mokytojų bei mokinių bendradarbiavimą;

4.3. skatinti mokinių saviraišką, kūrybiškumą.

1. **KONKURSO ORGANIZAVIMO TVARKA IR KONKURSO DALYVIAI**

5. Konkursą organizuoja Vilniaus r. Medininkų gimnazijos socialinė pedagogė Inga Rancova, Vilniaus r. Valčiūnų gimnazijos vyresnioji socialinė pedagogė Diana Nikandrova, Vilniaus r. Juodšilių šv. Uršulės Leduchovskos gimnazijos vyresnioji socialinė pedagogė Danuta Žižnevskaja.

6. Konkursas vyks 2021 m. gegužės 28 d. nuo 10 val. nuotoliniu būdu per MS Teamsplatformą. Dalyviai kviečiami jungtis nuo 9.45 paspaudus nuorodą: <http://bit.ly/3vdl5uM>;

7. Dalyvių komandas registruoja komandų vadovai arba kapitonai.

8. Dalyvių komandų registracija vyks iki 2021 m. gegužės 1 dienos spaudžiant <https://forms.gle/MCY6e6nzEataHJay8> nuorodą (jeigu kvietime esanti registracijos nuoroda neveikia, ją galima nukopijuoti ir įklijuoti į interneto duomenų paieškos sritį) ir atsakant į pateiktus klausimus. Kilus papildomiems klausimams galima kreiptis elektroniniu paštu: [inga.rancova@gmail.com,](mailto:inga.rancova@gmail.com) [d.nikandrova@gmail.com](mailto:d.nikandrova@gmail.com), [ziznevskaja@gmail.com](mailto:ziznevskaja@gmail.com).

9. Galimybė dalyvauti konkurse bus suteikta tik penkioms pirmoms užsiregistravusioms komandoms.

10. Konkurse gali dalyvauti Vilniaus rajono bendrojo ugdymo mokyklų 8-9 klasių mokiniai (vienoje komandoje 4 mokiniai) ir vienas pedagogas arba švietimo pagalbos specialistas (socialinis pedagogas, psichologas, specialusis pedagogas, logopedas). Iš vienos mokyklos gali dalyvauti tik viena komanda.

11. Komanda privalo turėti savo pavadinimą ir kapitoną, kuriuo turi būti vienas iš komandos narių. Pedagogas ar švietimo pagalbos specialistas kapitonu būti negali, jis gali būti tik komandos vadovu.

12. Konkursą sudaro 3 turai:

12.1. Komandos prisistatymas (trūkmė iki 5 min.), kurio metu komandos pristatys savo pavadinimą, šūkį, emblemą. Pristatymą rekomenduojama parengti Power Point formatu (bus sudaryta galimybė dalintis vaizdu). Už prisistatymą kiekviena komanda gali maksimaliai surinkti 5 taškus.

12.2. Greitieji „blic“ klausimai pateikiami visiems dalyviams vienu metu. Pirmas dalyvis teisingai atsakęs į klausimą savo komandai pelno vieną tašką.

12.3. Darbas komandose „Mitai ir tiesa“, kurio metu per Jamboard platformą dalyviams bus pateikiami mitai ir tiesos, kuriuos reikės sugrupuoti pagal spalvas. Kiekvienas teisingas atsakymas bus vertinamas vienu tašku.

13. Atsakymams pateikti skiriamas ribotas laiko tarpas. Nepateiktas ar neteisingas atsakymas bus vertinamas nuliu.

1. **VERTINIMAS IR DALYVIŲ APDOVANOJIMAS**

14. Komandų pasirodymus ir atliktas konkurso užduotis vertins organizatorių sudaryta trijų asmenų vertinimo komisija. Užduotys bus vertinamos tą pačią dieną renginio metu.

15. Protų mūšyje teisingas atsakymas bus vertinamas 1 balu, neteisingi arba nepateikti atsakymai – 0 balų. Komisijos užduočių vertinimas vyks nuotoliniu būdu, pagal iš anksto parengtą vertinimo lentelę Google dokumente.

15. Tris daugiausiai balų surinkusios komandos bus apdovanotos pažymėjimais bei įsteigtais prizais. Kiti finalo dalyviai bus apdovanoti padėkos raštais.

1. **BAIGIAMOSIOS NUOSTATOS**

16. Konkurso dalyviai per duomenų rinkimo sistemą Google Forms turės pateikti užpildytus klausimynus dėl asmens duomenų naudojimo. Konkurso metu bus fotografuojama.

17. Konkurso informacijos sklaida – Vilniaus rajono savivaldybės tinklalapyje [www.vrsa.lt](http://www.vrsa.lt), organizuojančių mokyklų interneto tinklalapiuose, Vilniaus rajono socialinių pedagogų interneto tinklalapyje.

18. Organizatoriai pasilieka teisę koreguoti ir pildyti konkurso nuostatus bei programą.

PARENGĖ:

Socialinė pedagogė Inga Rancova

Vyresnioji socialinė pedagogė Diana Nikandrova

Vyresnioji socialinė pedagogė Danuta Žižnevskaja